CELEX: 32018D0425(01)
Language: ro
Date: 2018-04-20 00:00:00
Title: Decizia de punere în aplicare a Comisiei din 20 aprilie 2018 privind publicarea în Jurnalul Oficial al Uniunii Europene a documentului unic menționat la articolul 94 alineatul (1) litera (d) din Regulamentul (UE) nr. 1308/2013 al Parlamentului European și al Consiliului, precum și a trimiterii la publicarea caietului de sarcini al unei denumiri din sectorul vitivinicol [Însurăței (DOP)]

25.4.2018   
            
            
               RO
            
            
               Jurnalul Oficial al Uniunii Europene
            
            
               C 144/2
            
         DECIZIA DE PUNERE ÎN APLICARE A COMISIEI
   din 20 aprilie 2018
   privind publicarea în Jurnalul Oficial al Uniunii Europene a documentului unic menționat la articolul 94 alineatul (1) litera (d) din Regulamentul (UE) nr. 1308/2013 al Parlamentului European și al Consiliului, precum și a trimiterii la publicarea caietului de sarcini al unei denumiri din sectorul vitivinicol
   [Însurăței (DOP)]
   (2018/C 144/02)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 97 alineatul (3),
   întrucât:
   
               (1)
            
            
               România a depus o cerere de protecție a denumirii „Însurăței” în conformitate cu partea II titlul II capitolul I secțiunea 2 din Regulamentul (UE) nr. 1308/2013.
            
         
               (2)
            
            
               În conformitate cu articolul 97 alineatul (2) din Regulamentul (UE) nr. 1308/2013, Comisia a examinat această cerere și a constatat că sunt îndeplinite condițiile stabilite la articolele 93-96, la articolul 97 alineatul (1), precum și la articolele 100, 101 și 102 din regulamentul respectiv.
            
         
               (3)
            
            
               Prin urmare, pentru a se permite prezentarea de declarații de opoziție în conformitate cu articolul 98 din Regulamentul (UE) nr. 1308/2013, ar trebui publicat în Jurnalul Oficial al Uniunii Europene documentul unic menționat la articolul 94 alineatul (1) litera (d) din regulamentul respectiv, precum și trimiterea la publicarea caietului de sarcini făcută în cursul procedurii naționale de examinare a cererii de protecție a denumirii „Însurăței”,
            
         DECIDE:
   Articol unic
   Documentul unic întocmit în conformitate cu articolul 94 alineatul (1) litera (d) din Regulamentul (UE) nr. 1308/2013 și trimiterea la publicarea caietului de sarcini al denumirii „Însurăței” (DOP) sunt incluse în anexa la prezenta decizie.
   În conformitate cu articolul 98 din Regulamentul (UE) nr. 1308/2013, se acordă dreptul de opoziție la protecția denumirii menționate la primul paragraf timp de două luni de la data publicării prezentei decizii în Jurnalul Oficial al Uniunii Europene.
   
      Adoptată la Bruxelles, 20 aprilie 2018.
      
         
            Pentru Comisie
         
         Phil HOGAN
         
            Membru al Comisiei
         
      
   
   
      (1)  JO L 347, 20.12.2013, p. 671.
   
      ANEXĂ
      DOCUMENT UNIC
      
         „ÎNSURĂȚEI”
      
      
         PDO-RO-N1588
      
      
         Data depunerii cererii: 29.12.2011
      
      1.   Denumirea (denumirile) propusă (propuse) pentru înregistrare
      
      Însurăței
      2.   Tip de indicație geografică
      
      DOP – denumire de origine protejată
      3.   Categorii de produse vitivinicole
      
      
               
                  1.
               
               
                  Vin
               
            4.   Descrierea vinului (vinurilor)
      
      
         Caracteristici organoleptice – vinuri albe
      
      Vinurile albe au un aspect limpede, cu luciu cristalin, o culoare galben verzui spre galben auriu și un miros caracteristic soiului, cu un gust catifelat, moale și pot fi obținute de la seci pana la dulci.
      
         Caracteristici analitice generale
      
      
                  Tăria alcoolică totală maximă (în % volum)
               
               
                  15
               
            
                  Tăria alcoolică dobândită minimă (în % volum)
               
               
                  11
               
            
                  Aciditatea totală minimă
               
               
                  4,5  în grame pe litru, exprimată în acid tartric
               
            
                  Aciditatea volatilă maximă (în miliechivalenți pe litru)
               
               
                  1,08 
               
            
                  Cantitatea totală maximă de dioxid de sulf (în miligrame pe litru)
               
               
                  220
               
            
         Caracteristici organoleptice – vinuri roze
      
      Vinurile roze rezultate sunt limpezi, strălucitoare, cu diferite nuanțe de roz (pal, trandafiriu, roz „somon” sau cu nuanțe de portocaliu). Sunt vinuri proaspete, echilibrate, proaspete, cu aciditate susținută și gust complex, caracterizate prin arome fructate sau florale.
      
         Caracteristici analitice generale
      
      
                  Tăria alcoolică totală maximă (în % volum)
               
               
                  15
               
            
                  Tăria alcoolică dobândită minimă (în % volum)
               
               
                  11
               
            
                  Aciditatea totală minimă
               
               
                  4,5  în grame pe litru, exprimată în acid tartric
               
            
                  Aciditatea volatilă maximă (în miliechivalenți pe litru)
               
               
                  1,08 
               
            
                  Cantitatea totală maximă de dioxid de sulf (în miligrame pe litru)
               
               
                  220
               
            
         Caracteristici organoleptice – vinuri roșii
      
      Vinurile roșii au aspect limpede, cu luciu, culoare de la roșu rubiniu la violaceu intens și un gust slab taninat, dar corpolent.
      
         Caracteristici analitice generale
      
      
                  Tăria alcoolică totală maximă (în % volum)
               
               
                  15
               
            
                  Tăria alcoolică dobândită minimă (în % volum)
               
               
                  11
               
            
                  Aciditatea totală minimă
               
               
                  4,5  în grame pe litru, exprimată în acid tartric
               
            
                  Aciditatea volatilă maximă (în miliechivalenți pe litru)
               
               
                  1,20 
               
            
                  Cantitatea totală maximă de dioxid de sulf (în miligrame pe litru)
               
               
                  170
               
            5.   Practici vitivinicole
      
      (a)   
            Practici oenologice esențiale
         
      
      
         Caracteristicile și practicile culturale ale plantațiilor
      
      Practică de cultivare
      Densitatea plantației: minimum 4 100 plante/ha;
      recoltarea în verde – reducerea numărului de ciorchini la intrarea în pârgă când producția potențială depășește limitele maxime admise prin caietul de sarcini pentru vinurile cu D.O.C. Irigarea este admisă numai în anii secetoși cu notificarea O.N.V.P.V., atunci când conținutul apei în sol pe adâncimea de 0-100 cm scade la 50 % din IUA, prin folosirea unor norme moderate de udare (400-600 m3/ha).
      (b)   
            Producții maxime
         
      
      
                   
               
               
                  Băbească gri, Aligoté, Riesling de Rhin, Chardonnay
                  78 de hectolitri pe hectar
               
            
                   
               
               
                  Cabernet Sauvignon, Fetească neagră, Băbească neagră, Syrah
                  78 de hectolitri pe hectar
               
            
                   
               
               
                  Fetească albă, Fetească regală, Riesling italian, Pinot gris
                  91 de hectolitri pe hectar
               
            
                   
               
               
                  Băbească gri, Aligote, Riesling de Rhin, Chardonnay
                  12 000 de kilograme de struguri pe hectar
               
            
                   
               
               
                  Cabernet Sauvignon, Fetească neagră, Băbească neagră, Syrah
                  12 000 de kilograme de struguri pe hectar
               
            
                   
               
               
                  Fetească albă, Fetească regală, Riesling italian, Pinot gris
                  14 000 de kilograme de struguri pe hectar
               
            6.   Arealul delimitat
      
      Arealul delimitat pentru producerea strugurilor, materia primă și vinificarea vinurilor cu denumirea de origine controlată „ÎNSURĂȚEI” cuprinde următoarele localități situate în județul Brăila:
      
         Comuna Însurăței: satele Lacu Rezii, Măru Roșu, Valea Călmățuiului;
      
         Comuna Berteștii de Jos: satele Berteștii de Jos și Spiru Haret;
      
         Comuna Victoria: satul Victoria;
      
         Comuna Bărăganul: satul Bărăganul.
      Prin derogare, vinificarea vinurilor provenite din strugurii obținuți în arealul delimitat ca DOC însurăței și susceptibile de a purta această denumire de origine controlată, se poate face:
      
                  —
               
               
                  în același areal viticol;
               
            
                  —
               
               
                  în areale aflate în imediata vecinătate;
               
            
                  —
               
               
                  într-un areal situat în aceeași unitate administrativă; sau
               
            
                  —
               
               
                  în cadrul unei unități administrative învecinate.
               
            7.   Soiurile principale de struguri de vin
      
      Băbească gri G Pinot gris G Fetească neagră N Băbească neagră N Cabernet Sauvignon N Aligote B Fetească regală B Fetească albă B Chardonnay B Syrah N Riesling italian B Riesling de Rhin B
      8.   Descrierea legăturii (legăturilor)
      
      
         
            Legătura cu aria geografică
         
      
      
         Interacțiune cauzală
      
      Influența Dunării, alături de factorii climatici caracteristici zonei (în special masele de aer uscate în contact cu relieful, care mențin un contrast ridicat de temperaturi între iarnă și vară), tipul sol care vine să definească relieful într-o manieră particulară, sunt elemente ce-și pun amprenta asupra compoziției și structurii vinurilor cărora le imprimă o fructuozitate și prospețime prin menținerea unei acidității ridicate, precum și o valoare ridicată a substanțelor aromate și antocianice.
      Solurile nisipoase oferă posibilitatea obținerii de vinuri echilibrate, armonioase, bogate în culoare și cu persistență aromatică, putând fi consumate atât ca vinuri tinere, cât și învechite.
      Un rol primordial în obținerea de vinuri roșii intens colorate îl joacă proximitatea pădurii din areal, care creează un microclimat specific, deosebit de favorabil pentru acumularea de antociani în paralel cu cea a aromelor de fructe roșii coapte, pe care oenologul, prin priceperea sa reușește să le preia din strugure și să le ofere consumatorului în cupa cu vin.
      
         Detalii privind produsul
      
      Factorii climatici și pedologici sunt principalii factori care determină arealul de cultură al viței de vie influența lor fiind hotărâtoare în calitatea vinului obținut. Vinurile din Podgoria Însurăței, poartă amprenta soiului, solului, microclimatului, a viticultorului și a vinificatorului, caracterizându-se prin: fructuozitate, prospețime și o aciditate ceva mai ridicată. De regulă, acestea sunt vinuri fine și cu o mare bogăție de arome tipice și specifice soiului.
      Caracteristicile pedoclimatice ale arealului Însurăței imprimă vinurilor albe au un aspect limpede, cu luciu cristalin, o culoare galben verzui spre galben auriu și un miros caracteristic soiului, cu un gust catifelat, moale și pot fi obținute de la seci până la dulci la cele roșii regăsim un aspect limpede, cu luciu, o culoare de la roșu rubiniu la violaceu intens și un gust slab taninat dar corpolent.
      Vinurile roșii au aspect limpede, cu luciu, culoare de la roșu rubiniu la violaceu intens și un gust slab taninat, dar corpolent.
      Vinurile roze rezultate sunt limpezi, strălucitoare, cu diferite nuanțe de roz (pal, trandafiriu, roz „somon” sau cu nuanțe de portocaliu). Sunt vinuri proaspete, echilibrate, proaspete, cu aciditate susținută și gust complex, caracterizate prin arome fructate sau florale.
      În ultimii ani, producătorii au adaptat tehnicile de vinificație astfel încât să mențină cât mai mult caracteristicile imprimate de arealul de cultură de la Însurăței, în special în cazul soiurilor precum Băbeasca neagră care s-a constatat că în acest areal acumulează un conținut satisfăcător de antociani.
      Cultivarea viței-de-vie în podgoria Însurăței este cunoscută încă din cele mai vechi timpuri, astfel încât lucrările din vie, soiurile cultivate, practicile de cultivare din viticultură și practicile de vinificație au fost o preocupare majoră a podgorenilor. În podgoria Însurăței au muncit și trăit împreună atât localnici cât și locuitori din localitățile adiacente. Adesea între aceștia a fost o concurență continuă în realizarea celor mai frumoase plantații, a cultivării celor mai renumite soiuri, a realizării celor mai bune vinuri.
      
         
            Legătura cu aria geografică
         
      
      Aplicarea de tehnici specifice culturii ecologice („environment friendly”) permit echilibrarea faunei și florei specifice zonei. Efectul este înmulțirea insectelor prădătoare care se hrănesc cu larvele de insecte dăunătoare (molia strugurilor) limitând dezvoltarea acestora din urmă și deci gradul de atac asupra plantelor.
      În sensul obținerii maximului de calitate, tehnicile aplicate în viticultură și cele de producere a vinului au fost adaptate după cum urmează:
      
                  —
               
               
                  stabilirea unui moment optim de recoltare a strugurilor care coincide cu acumularea maximului de substanțe (arome, antociani, zaharuri) pentru obținerea de vinuri de calitate ce păstrează amprenta locului;
               
            
                  —
               
               
                  folosirea gheții carbonice la culesul strugurilor, pentru conservarea aromelor naturale acumulate în pieliță și menținerea acestora;
               
            
                  —
               
               
                  menținerea unui contact prelungit al mustului cu părțile solide (boștina) pentru extragerea cât mai eficientă a substanțelor colorante, în special la soiurile cu deficit de culoare cum este Băbeasca neagră;
               
            
                  —
               
               
                  utilizarea butoaielor de stejar la fermentare în special pentru vinuri din soiuri precum Chardonnay și învechirea acestora la sticle;
               
            
                  —
               
               
                  la procesarea strugurilor sunt folosite materiale oenologice admise pentru producerea vinurilor ecologice.
               
            Solul este exploatat în general sub formă înierbată pentru stabilizarea stratului superficial. Îmbogățirea solului în materie organică se realizează prin tocarea vegetației și depunerea acesteia pe sol. De asemenea, fiind un sol nisipos, prezența vegetației are avantajul de a împiedica ridicarea prafului în atmosferă și depunerea acestuia pe boabele strugurilor. Drept urmare, au fost reduse cu mult pierderile în procesul de vinificație, pierderi care anterior, erau reprezentate de procentul mare de nisip ce se depunea pe fundul recipientelor de vinificație. Pe de altă parte, a fost eliminat gustul de „pământ” imprimat vinului, de prezența prafului pe suprafața pieliței strugurilor, îmbunătățindu-se mult caracteristicile organoleptice ale produselor finite.
      Conținutul de antocianină din pielița boabelor este foarte important culoarea fiind un factor determinant în special pentru aprecierea vizuală a calității vinului roșu. Antocianinele fac parte din categoria flavonoidelor și acționează în organismul uman ca antioxidanți foarte puternici, cu efect protector contra cancerului, bolilor cardio-vasculare prin inhibarea absorbției colesterolului și reducerea hipertensiunii arteriale și a bolilor legate de îmbătrânire.
      Obținerea vinurilor de calitate are în vedere modul în care oenologul armonizează particularitățile podgoriei și ale soiurilor cu tehnicile de vinificare ale strugurilor și cele de stabilizare și condiționare a vinurilor, rezultatul fiind un vin cu o identitate aparte.
      Calitatea vinului reflectă calitatea materiei prime utilizate (strugurii) și tehnologia folosită, astfel că un vin de calitate poate fi obținut numai din struguri sănătoși, ajunși la maturitatea deplină, atât din punctul de vedere al conținutului de zaharuri cât și din punctul de vedere al conținutului fenolic.
      9.   Condiții suplimentare esențiale
      
      
         Condiții de comercializare Cadru juridic
      
      În legislația UE
      
         Tipul condiției suplimentare
      
      Dispoziții suplimentare privind etichetarea
      
         Descrierea condiției
      
      Vinul cu denumirea de origine controlată „Însurăței” poate fi comercializat către consumatorul final doar îmbuteliat, ca „vin ecologic” sau ca „vin obținut din struguri ecologici”, cu respectarea prevederilor prezentului caiet de sarcini și ale Regulamentului (CE) nr. 889/2008 al Comisiei (1) cu modificările și completările ulterioare.
      10.   Link către caietul de sarcini
      
      http://www.onvpv.ro/sites/default/files/caiet_sarcini_doc_insuratei_modif_conf_notificarii_com_din_05.12.2016_0.pdf
      
         (1)  Regulamentul (CE) nr. 889/2008 al Comisiei din 5 septembrie 2008 de stabilire a normelor de aplicare a Regulamentului (CE) nr. 834/2007 al Consiliului privind producția ecologică și etichetarea produselor ecologice în ceea ce privește producția ecologică, etichetarea și controlul (JO L 250, 18.9.2008, p. 1).